  Майя Бывальцева Удмуртиын чорыг будэтон ужпумъёслы сӥзем Росси кенешон ортчоз. Со сярысь элькунысь Гурт возёсъя но сиён-юонъя министерстволэн пресс-службаез ивортэ. 26-тӥ инвожое Вотка ёросысь «Пихтовка» возёсын «Росрыбхоз» ассоциацилэн кенешонэз ортчоз. Ассоциаци 54 улосвылъёсысь кӧня ке дасо предприятиосты огазея. Удмуртие 15 улосвылъёсысь чорыг будэтӥсь возёсъёслэн ыстэм муртъёссы лыктозы. Ӧнерчиос кунысь чорыг будэтон огъетысь лэчыт ужпумъёсты, аквакультуралы кун юрттэт сётон, тыметъёсын чорыг будэтон, озьы ик чорыгъёсты ӝог будэтон амалъёсты эскерозы. «Росрыбхоз» ассоциацие пырись «Пихтовка» возёс мукет предприятиослы азинлыко ужан амалъёссэ возьматоз. Туннэ отын 1 гектар ву вылысь 40 центнерлэсь трос чорыг басьто, эсэпез 8 центнер луэ. 2018-тӥ арын возёсын 1 сюрс 300 тонна пала чорыг поттӥзы, со быдэс кунын одӥгез умоез лыдпус. Тодэ вайытом, 2017-тӥ арын «Пихтовка» возёсэз выль технологиосты кутэмез понна Удмурт Элькунысь тӧролэн «Признание» премиеныз пусйизы. Ватсалом, 26-28 инвожое Удмуртиын Уралысь сьӧд-тӧдьы выжыысь пудоез умоятонъя кенешлэн 61-тӥез пумиськонэз ортчоз.  Тегъёс: Удмуртия гуртвозёс чорыган Воткаёрос гуртвозёсъяминистерство  